     Z A P I S N I K

s 16. sjednice Vijeća Mjesnog odbora „Ban Keglević“, 13. rujna 2022.
u mjesnoj samoupravi „Ban Keglević“, Bleiweisova 24
s početkom u 18:00 sati

NAZOČNI ČLANOVI VIJEĆA:
Kristina Cencelj, Milena Kramer, Mirjan Saračević, Luka Saračević, Tomislav Uršić i Vesna Žulj  

NENAZOČNI ČLANOVI VIJEĆA:

Ivan Nakić

Predsjedava Mirjan Saračević, predsjednik Vijeća.

Zapisnik vodi predsjednik Vijeća.

Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 16. sjednicu Vijeća Mjesnog odbora.

Bez rasprave, jednoglasno , Vijeće prihvaća tekst Zapisnika 15. sjednice Vijeća.

Na prijedlog predsjednika,  Vijeće jednoglasno utvrđuje

DNEVNI RED
1. Slovenska ulica 18-20 i Ulica grada Mainza 11-15 – zahtjev za postavljanje  

uspornika

2.   Reljkovićeva ulica (parkiralište)- obilježavanje pješačkog prijelaza

3.   Pitanja, prijedlozi i odgovori

Ad 1. Slovenska 18-20 i Ulica grada Mainza 11-15, postavljanje uspornika – zahtjev K. H. 
Predsjednik usmeno informira nazočne o predmetu rasprave i odlučivanja.

 U raspravi sudjeluju svi vijećnici. 

 Vijeće većinom glasova  (5 glasa ZA i 1 glas PROTIV) donosi 

ZAKLJUČAK
o prijedlogu za postavljanje  uspornika 

u Slovenskoj ulici 18-20 i Ulici grada Mainza 11-15 

1. Vijeću Mjesnog odbora „Ban Keglević“ se obratio  K. H. sa prijedlogom za    
     postavljanje  uspornika u Slovenskoj ulici 18-20 i Ulici grada Mainza 11-15.
2. Vijeće ne podržava prijedlog te je mišljenja da bi se promet mogao usporiti regulacijom vremena uključivanja crvenih i zelenih faza na semaforu. Na taj način vozila ne bi imala kontinuirani „zeleni val“, te se ne bi razvile velike brzine.

3. Ovaj Zaključak se dostavlja Gradskom uredu za mjesnu samoupravu, civilnu zaštitu i sigurnost.

Ad 2.  Parkiralište u  Reljkovićevoj ulica - obilježavanje pješačkog prijelaza 

 Predsjednik usmeno informira nazočne o predmetu rasprave i odlučivanja.

 U raspravi sudjeluju svi vijećnici. 

 Vijeće jednoglasno donosi 
ZAKLJUČAK

o prijedlogu za obilježavanje pješačkog prijelaza preko

parkirališta u Reljkovićevoj ulici

1. Vijeće Mjesnog odbora „Ban Keglević“ je raspravljalo o odgovoru  Gradskog ureda za obnovu, izgradnju, prostorno uređenje, graditeljstvo, komunalne poslove i promet na traženo obilježavanje pješačkog prijelaza na parkiralištu u Reljkovićevoj ulici.
2. Vijeće je mišljenja da je obilježavanje neophodno radi sigurnosti pješaka. Vijeće smatra  da nije potrebno ukinuti 16 parkirnih mjesta.

3. Obilježavanje pješačkog prijelaza potrebno je označiti zbog kretanja pješaka unutar parkirališta. Koridor širine za pješake treba biti jednako širok kao što je riješeno u garažama šoping centara, gdje je širina koridora između 150-200 cm. Koridor je označen žutom bojom i prometnim znakom obavijesti  simbolom majka i dijete koji se drže za ruku.

4. Ovaj  Zaključak se dostavlja Gradskom uredu za mjesnu samoupravu, civilnu 

zaštitu i sigurnost.  

Ad 3. Informacije, pitanja i prijedlozi
Budući da se nitko ne javlja za riječ, predsjednik zaključuje sjednicu.
Sjednica je završena u 18:50 sati.

KLASA: 024-08/22-003/1807
URBROJ: 251-13-11-3-22-2

Zagreb, 13. rujna 2022.






Predsjednik Vijeća

Mjesnog odbora „Ban Keglević“

                                                                                                 Mirjan Saračević v. r.



